**Klagerett på standpunktkarakter**

Å klage på ein standpunktkarakter tyder at eleven/

føresette meiner at det er gjort feil i vurderinga i høve til kompetansemål eller vurderingsforskrift.

Det er derfor forskjell på å være misnøgd eller skuffa over ein karakter og å ha formelt klagegrunnlag. Eleven bør derfor snakke med faglærar og få forklart karakteren og grunnlaget før ei eventuell klage.

Om elev/føresett etter ei slik grunngjeving vil klage, skal klaga setjast fram skriftleg og stilast til rektor innan klagefristen går ut.

**Alle karakterar som skal stå på vitnemålet kan klagast på**

* Dette gjeld også om ein elev ikkje får standpunktkarakter (pga. for stort fråvær eller andre tilhøve).

**Kven kan klage?**

* Eleven, eller den han/ho har gitt skriftleg fullmakt, har klagerett.
* Elev under 15 år må ha skriftleg samtykke frå føresette for å klage.
* Føresette til ein umyndig elev har sjølvstendig klagerett.

**Klagefrist**

* Klagefristen er 10 kalenderdagar frå det tidspunktet eleven/føresette er gjort kjende med eller burde ha gjort seg kjende med karakteren.

**Korleis kan ein klage?**

* Klage må setjast frem skriftleg, og vere underskriven av klagar eller fullmektig. Elevar over 15 kan klage sjølve.
* Klage skal opplyse om kva fag/karakter/sakshandsaming det blir klaga på.
* Klage skal stilast til rektor og leverast/sendast til skulen sitt forkontor.
* Klagar bør samrå seg med faglærar før klage blir sendt.
* Klage på munnleg prøve, standpunktkarakterar og karakterar i orden/åtferd må grunngjevast.

**Klagehandsaming – Standpunktkarakter**

* Rektor og lokal klagenemnd vurderer om nemnda er einig i klagen som vert satt fram. Om lokal klagenemnd er einige, får eleven ny vurdering og rektor set ny karakter.
* Om lokal klagenemnd ikkje er einig i klagen, vert klagen sendt til ekstern klagenemnd (Statsforvaltar i Vestland).
* Rektor gir uttale om sakshandsaming, med kopi til klagar.
* Faglærar gir uttale, med kopi til klagar.
* Rektor sender klaga med uttale frå skulen til ekstern klagenemnd.
* Klagenemnda vurderer om gjeldande reglar for karaktersetjing er følgde. Dersom klagenemnda tar klaga til følgje, skal eleven få ny vurdering.
* Rektor set endeleg karakter.

**Ny karakter**

* Klagehandsaming kan føre til at karakteren blir uendra, endra til ein betre eller dårlegare karakter.

NB! Reglar om varsling gjeld når det ikkje er grunnlag for karakter.

**Rektor Rossland skule, 01.august 2025**